Úradný vestník L 014 , 21/01/2004 S. 0019 - 0020



Smernica Komisie 2004/5/ES z 20. januára 2004, ktorou sa mení a dopĺňa smernica 2001/15/ES, tak aby zahŕňala určité látky v prílohe (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 89/398/EHS z 3. mája 1989 o aproximácii právnych predpisov členských štátov, ktoré sa týkajú potravín na určité nutričné využitie [1], najmä na jej článok 4 ods. 2, po porade s Vedeckým výborom pre potraviny alebo Európskym úradom pre bezpečnosť potravín, keďže: (1) Smernica Komisie 2001/15/ES z 15. februára 2001 o látkach, ktoré sa na osobitné výživové účely môžu pridávať do potravín na špeciálne výživové použitie [2] špecifikuje určité kategórie látok a menuje, ktoré chemické látky môžu byť použité vo výrobe potravín na osobitné výživové účely. To umožňuje členským štátom zakázať obchod s výrobkami, ktoré nie sú v súlade so smernicou s účinnosťou od 1. apríla 2004. (2) V čase prijatia smernice 2001/15/ES množstvo chemických látok pridávaných na výživové účely v určitých potravinách, ktoré sú na trhu niektorých členských štátov, neboli zahrnuté v prílohe smernice, pretože neboli prehodnotené Vedeckým výborom pre potraviny (SCF). (3) Tie chemické látky, ktoré boli Vedeckým výborom pre potraviny alebo Európskym úradom pre bezpečnosť potravín prehodnotené a dostali priaznivé vedecké hodnotenie, treba zaradiť do prílohy smernice 2001/15/ES. (4) Od tej doby výrobky obsahujúce tieto látky sú na trhu určitých členských štátov, je potrebné, aby táto smernica bola transponovaná do 1. apríla 2004, aby sa vyhlo uplatneniu zákazu podľa smernice 2001/15/ES pre tie látky, ktoré by mohli spôsobiť narušenie trhu. (5) Smernicu 2001/15/ES je preto potrebné zmeniť a doplniť. (6) Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat, PRIJALA TÚTO SMERNICU: Článok 1 Príloha smernice 2001/15/ES sa mení a dopĺňa v súlade s prílohou tejto smernice. Článok 2 1. Členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. marca 2004. Bezodkladne oznámia Komisii znenie týchto ustanovení spolu s tabuľkou zhody medzi týmito ustanoveniami a touto smernicou. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti upravenej touto smernicou. Článok 3 Táto smernica nadobúda účinnosť dvadsiatym dňom nasledujúcim po jej uverejnení v Úradnom vestníku Európskej únie. Článok 4 Táto smernica je adresovaná členským štátom. V Bruseli 20. januára 2004 Za Komisiu David Byrne Člen Komisie [1] Ú. v. ES L 186, 30.6.1989, s. 27, smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. ES L 284, 31.10.2003, s. 1). [2] Ú. v. ES L 52, 22.2.2001, s. 19. -------------------------------------------------- PRÍLOHA Príloha smernice 2001/15/ES sa mení a dopĺňa takto: 1. V časti týkajúcej sa kategórie 2. Minerály sa po položke VÁPNIK vkladá riadok takto: "Látka | Podmienky použitia | Všetky FPNU | FSMP | —síran | x" | | 2. V časti týkajúcej sa kategórie 3. Aminokyseliny sa vkladajú tieto riadky: "Látka | Podmienky použitia | Všetky FPNU | FSMP | —l-serín | | x | —L-arginín-L-aspartát | | x | —L-lyzín-L-aspartát | | x | —L-lyzín-L-glutamát | | x | —N-acetyl-L-cysteín | | x | —N-acetyl-L-metionín | | x vo výrobkoch určených pre osoby staršie ako 1 rok" | 3. V časti týkajúcej sa kategórie 4. Karnitín a taurín sa vkladá tento riadok: "Látka | Podmienky použitia | Všetky FPNU | FSMP | —L-karnitín-L-tartrát | x" | | --------------------------------------------------